საქსონიაშ შვეიცარიაშ ერუანული პარკი

საქსონიაშ შვეიცარიაშ ერუანული პარკი (გერმ. Nationalpark Sächsische Schweiz) — ერუანული პარკი გერმანიას, დუდიშულ შტატ საქსონიაშ ნანანოღა დრეზდენიშ გოხოლუას. იკენს 93,5 კმ² ფართობის ელბაშ ქვიშაქუაშ გვალეფიშ გერმანულ ნორთის, ნამუშათ საქსონიაშ შვეიცარია უჯოხონა. პარკი უხურგანს ჩეხეთის მადვალუ ბოჰემიაშ შვეიცარიაშ ერუანულ პარკის. გეოგრაფია ერუანული პარკი დოხოლაფირო 710 კმ² ტერიტორიაშ ორთაშ არეალიშ ცენტრი რე. მიარე აკანს კულტივირაფილი რე ადამიერეფიშით. რეგიონს ორხველჷ მუსხირენ მორჩილი ოხორე დო ოფუტე. ერუანული პარკიშ შქაგური, დოხოლაფირო 40% ედომუშამო ტყათი რე ფორილი. ერუანული პარკიშ სტატუსი, ნამუთ ონინალჷ ორთაშ უმაღალაში თხილუას გერმანიას, ტერიტორიას 1990 წანას მიენიჭჷ. საქსონიაშ შვეიცარია გჷშმერთუ ინტენსიური ქირთეეფიშ დო კანიონეფიშ ლანდშაფტით. უმაღალაში ჭურჭული ზუღაშ დონეშე 556 მეტრი რე, მარა გვალო მორჩილ გოძვენას, წყარმალუ ელბაშ ლეხერს სიმაღალე 110 — 120 მეტრას აკმადგინას. ტურიზმი დო რეკრეაცია კანკალე შვანეფს, ერუანული პარკი კონფლიქტშა მიშმურს ტურიზმი დო რეკრეაციაწკჷმა. ართ-ართი ღანკი რე უკნუციმუ არეალიშ 75%-ით გოძინა, მუთ აკმოხურგანს ოწოწიალე დო ალპინისტურ არეალეფს. ალმახანაშო, არსებენს 400 კმ კუჩხიშ შარეფი, 49,9 კმ ველო-შარეფი დო 755 ოგვალეოხოხინე აბანდვალუა. ერუანული პარკი თი ფართო რეგიონიშ აკოდგინალუაშ ნორთი რე, ნამუთ დრეზდენიშ დო თიში ელმოლიშ რეკრეაციული ღანკეფშო გჷმირინუაფუ. თაშნეშე ქოძირით გერმანიაშ ერუანული პარკეფიშ ერკებული რესურსეფი ინტერნეტის Nationalpark Sächsische Schweiz Short information in English language